Pesawat 747 iku lair nalika demam perjalanan udara ing dasawarsa 1960-an. Mangsa transportasi jèt komèrsial sing kapimpin déning Boeing 707 sing populèr banget, bisa miwiti révolusi ing perjalanan jarak adoh lan nglairaké apa sing kasebut konsèp "désa donya" utawa diarani global village ing basa Inggris. Banjur Boeing didesek déning pelanggané sing utama ya iku Pan Am supaya nggawé pesawat raksesa sing bisa ngangkut wong akèh banget lan ukurané Boeing 707 kaping loro. Ing taun 1966 Boeing nggawé proposal pesawat anyar sing bakal diarani 747 lan Pan Am langsung mesen 25 wiji.